《摸鱼儿 清明踏青有怀故园》
清代·赵我佩

最销魂、陌头杨柳，登楼倦听啼鸟。踏青人去天涯远，闲煞故园鸟草。

乡梦悄。怅别后湖山，谁放穿花棹。湔裙正好。怕南浦烟迷，西郊雨过，凉逗凤鞋小。

春归早，绿偏斜阳古道。旧游回首都杳。东风不把离怀剪，吹起乱愁多少。

愁未了。叹百结回肠，曲似炉香袅。流光暗恼。恼燕子衔来，相思一点，红豆为伊老。

作者简介：赵我佩，字君兰，仁和人，赵庆熺女，□砺轩室。